*Kivonat a Jászberény Városi Önkormányzat Képviselő-testületének 2018. május 16-án megtartott* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***148/2018. (V. 16.) határozata***

***a jászberényi zsidó temető felújítását célzó pályázat benyújtásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) egyetért azzal, hogy a Magyarországi Zsidó Örökség Közalapítvány által kiírt „Az európai kulturális örökség részét képező, Magyarország területén található /fellelhető, jelenleg gondozatlan, elenyészőben levő zsidó sírkertek, sírhelyek rekonstrukciója, továbbá a kulturális örökség megismerésében, védelmében, megőrzésében való minél szélesebb társadalmi részvétel ösztönzése, különös tekintettel a fiatal nemzedék kulturális örökséggel kapcsolatos tudása fejlesztésének elősegítésére” tárgyú pályázati felhívására pályázatot nyújtson be a jászberényi zsidó temető (5100 Jászberény, Szent Imre herceg út 96., 3403 hrsz.) felújítása céljából.

**Határidő:** folyamatos,

**Felelős:** Hegyi István, a PH Városfejlesztési Iroda vezetője

1. A Képviselő-testület kötelezettséget vállal arra, hogy – nyertes pályázat esetén – a megvalósítás során betartja a zsidó vallási előírásokat, együttműködik a MAZSIHISZ munkatársaival.
2. A Képviselő-testület nyertes pályázat esetén nem vállalja a fejlesztéssel érintett zsidó temető legalább 10 éven át tartó folyamatos gondozását, karbantartását. Azonban ezen feladatokat előzetes egyeztetés alapján a temető tulajdonosa – MAZSIHISZ – átvállalja az Önkormányzattól.

**Határidő:** a Költségvetési rendelet soron következő módosítása

**Felelős:** Kiss József, a PH Közgazdasági Iroda vezetője

1. A Képviselő-testület felhatalmazza Dr. Szabó Tamás polgármestert a pályázattal összefüggő valamennyi szükséges jognyilatkozat megtételére, így különösen: a kapcsolódó nyilatkozatok, szerződések és megállapodások aláírására.

**Határidő**: folyamatos

**Felelős:** Dr. Szabó Tamás polgármester

Hegyi István, a PH Városfejlesztési Iroda vezetője

**Erről értesül:**

1. Jász-Nagykun-Szolnok Megyei Kormányhivatal – Szolnok,
2. MAZSIHISZ – Budapest,
3. PH Közgazdasági Iroda – helyben,
4. PH Számviteli Iroda – helyben,
5. PH Városfejlesztési Iroda – helyben,
6. Városfejlesztési Bizottság tagjai,
7. Valamennyi Képviselő-testületi tag,
8. Irattár.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. május 17.*

*(Dr. Bessenyei Lilla)*

*irodavezető*